Тхыбзэр цIыфым къыугупшысыгъэ анахь шIагъомэ ащыщ. Ащ цIыфым игупшысэ нэмыкIырэ цIыфым, нэмыкIырэ лъэпкъым алъигъэIэсыным иамалхэр къытыгъ, ищыкIэгъэ къэбархэр хигъэушъхьафыкIыгъ, щыIэ хъугъэ шIэныгъэр ымыгъэкIодэу къызэтыригъэнагъ. Тхыбзэм ишIуагъэкIэ зэкIэ цIыфлъэпкъ опытыр цIыф пэпчъ иIофшIэнкIэ ыгъэфедэн, ишIэныгъэ хигъэхъон, гъогуонэ чыжьэ тыригъэхьан, къыткIэхъухьэхэрэм къафигъэнэн елъэкIы.